Muhammad Zaini Abdul Ghani
Syaikh Muhammad Zaini bin Syaikh Abdul Ghani AlaydrusSyaikhuna al-Alim al-Allamah Muhammad Zaini bin al-Arif billah 'Abdul Ghani bin 'Abdul Manaf bin Muhammad Samman bin Muhammad Sa’ad bin 'Abdullah bin al-Mufti Muhammad Khalid bin al-'Alim al-'Allamah al-Khalifah Hasanuddin bin Syaikh Muhammad Arsyad al-Banjari nang bagalar Al-'Alimul 'Allamah Al 'Arif Billaah Bahrul Ulum  Waliy al-Qutb As Syeekh Al Mukarram Maulana (rancak dikiau Abah Guru Sakumpul atawa Tuan Guru Zaini) (ranak 11 Pibuari 1942--Habis umur 10 Agustus 2005 dalam umur 63 tahun) adalah Auliya Asal Banjar nang liwar harismatik wan tasuhur di dunia, hususnya di Kalimantan Selatan.

Sidin diranakakan wayah malam Arba 27 Muharam 1361 Hijriah atawa pas wayah tanggal 11 Pibuari 1942 di Disa Dalam Pagar (wayah ngini masuk ka dalam Kacamatan Martapura Timur, Kabupatin Banjar) matan pasangan laki-bini Syaikh Abdul Ghani bin H. Abdul Manaf Alaydrus lawan Hj. Masliah binti H Mulya. Muhammad Zaini Abdul Ghani adalah anak pamulaan, ading sidin bangaran H. Rahmah. Pas masih halus, sidin dikiau urang Qusyairi. Abah Guru Sakumpul adalah katurunan ka-9 matan ulama ganal Banjar, Sayyidi Maulana Syaikh Muhammad Arsyad bin 'Abdullah bin Abu Bakar bin Ahmad Ash-Shulaibiyah Alaydrus.

 Kalahiran wan silsilah kaluarga 
Guru Sekumpul diranakakan pas malam Arba 11 Februari 1942 (27 Muharram 1361 Hijriyah) di desa Tunggul Irang, Martapura, Kabupaten Banjar matan pasangan laki-bini Abdul Ghani bin Abdul Manaf bin Muhammad Seman lawan Hj. Masliah binti H. Mulia bin Muhyiddin.

Guru Sekumpul merupakan katurunan ke-8 matan ulama Banjar nang tarkanal, Maulana Syekh Muhammad Arsyad bin Abdullah Al Banjari.  Adapun silsilahnya adalah: Muhammad Zaini bin Abdul Ghani' bin Abdul Manaf bin Muhammad Seman bin Muhammad Sa’ad bin Abdullah bin Mufti Muhammad Khalid bin al-Alim al-Allamah al-Khalifah Hasanuddin bin Syaikh Muhammad Arsyad bin Abdullah al-Banjari.

Muhammad Zaini Abdul Ghani marupakan anak pamulaan, imbahtu adingnya bangaran Hj. Rahmah.

Muhammad Zaini baisi 2 ikung anak, yaitu Muhammad Amin Badali wan Ahmad Hafi Badali''.

Catatan Batis 

WikiBaiman